**Puoliksi kätketyt** (*De halvt dolda*) on Jonas Gardellin käsikirjoittama ja Simon Kaijser da Silvan ohjaama ruotsalainen television minisarja vuodelta 2009. Neliosainen draama kertoo limittäin useita tarinoita Tukholman alueen neljästä erilaisesta perheestä 1970- ja 1990-luvulla. Erityisesti seurataan perheiden lasten ja nuorten varttumista 2000-luvun aikuisuuteen. Sarja voitti ruotsalaisen Kristallen-palkinnon vuoden 2009 parhaana draamasarjana.

Juoni
-----

Teini-ikäiset Henrik ja Lennart sekä pieni Ragnar varttuvat 1970-luvun alun ankaran kristillisessä perheessä ja vapaakirkon yhteisössä. Ragnar syyttää itseään äitinsä hukkumisesta heikkoihin jäihin heidän yhteisellä luisteluretkellä. Isotveljet alkavat kapinoida isäänsä ja uskonnollisuutta vastaan.

Linus on 1990-luvun alkupuolen uusnatsi, alkoholisoituneen yksinhuoltajaäidin teinipoika joka välillä hakkaa ihmisiä kadulla ja välillä huolehtii pikkuveljistään äidin taas sammuttua. Samalla luokalla oleva David on keskiluokkaisen omakotitaloperheen sulkeutunut ja änkyttävä ainoa lapsi, joka piilottelee homouttaan ja jota Linus skinikavereineen vainoaa.

Tarinan neljäs perhe on 1970-luvun veljespari Calle ja Abbe. Calle on äkkipikainen toimihenkilömies, joka alistaa raskaana oleva kotirouvapuolisoaan.

Sarjan nimen merkitys selitetään jokaisen jakson alussa. Näytetään vanhaa maalausta perheestä, jonka kuolleetkin lapset ovat mukana kuvassa, mutta puoliksi piilossa tai selin kääntyneinä: "Vanhoissa tauluissa poisnukkuneet kuvataan poispäin kääntyneinä. Aivan samalla tavoin ovat kuolleet läsnä koko ajan."

Rooleissa
---------

|  |  |  |
| --- | --- | --- |
|  Bruno Årfors  | … |  kertoja
  |
|  Ulf Friberg  | … |  Erik
  |
|  Kristoffer Berglund  | … |  Henrik
  |
|  Henrik Ljung  | … |  Lennart
  |
|  Christoffer Hedén  | … |  Ragnar
  |
|  Anna Littorin  | … |  Berit
  |
|  Anastasios Soulis  | … |  Axel
  |
|  Jens Hultén  | … |  Henrik aikuisena
  |
|  Kenneth Söderman  | … |  Axel aikuisena
  |
|  Ia Langhammer  | … |  Anette
  |
|  Tom Ljungman  | … |  Linus
  |
|  Axel Lindquist  | … |  Liam
  |
|  Otto Flytström  | … |  Jojje
  |
|  Albin Weidenbladh  | … |  Trisse
  |
|  Freddy Åsblom  | … |  David
  |
|  Marie Richardson  | … |  Davidin äiti
  |
|  Jarmo Mäkinen  | … |  Davidin isä
  |
|  David Dencik  | … |  Abbe
  |
|  Anja Lundqvist  | … |  Eva
  |
|  Jacob Ericksson  | … |  Calle
  |
|  Anna Ulrika Ericsson  | … |  Biggan
  |
|  Margreth Weivers-Norström  | … |  Marta
  |
|  Johannes Wanselow  | … |  Peter
  |
|  Björn Ahlberg  | … |  Lennart aikuisena
  |
|  Annika Hallin  | … |  Lennartin vaimo
  |
|  Rasmus Troedsson  | … |  Ragnar aikuisena
  |
|  Malin Cederbladh  | … |  Ragnarin vaimo
  |

Tuotanto
--------

Jonas Gardell kertoi sarjan saaneen alkunsa puhelusta, jossa Sveriges Television tilasi häneltä uuden tv-sarjan ja antoi täysin vapaat kädet sen tekoon.

Vastaanotto
-----------

*Puoliksi kätketyt* sai Ruotsissa ensiesityksen tammikuun alussa 2009. Sarja sai hyvät arvostelut ja paljon katsojia. Osarahoittajana oli Yleisradio, ja sarja esitettiin Yle FST -kanavalla vuoden 2009 syksyllä ja uusintana tammikuussa 2011.

Sarja palkittiin Ruotsin televisioalan Kristallen-palkinnolla.

Gardell oli itse erittäin tyytyväinen lopputulokseen ja sanoi sarjan olevan parasta mitä hän on koskaan 
kirjoittanut ja mitä tulee koskaan kirjoittamaan.

Lähteet
-------

1. 1 2 3 4  Schwartz, Nils: SVT / De halvt dolda *Expressen*.  31.12.2008. Viitattu 22,1,2019. (ruotsiksi)
2. ↑  Puoliksi kätketyt, Jakso 1 *Yle Areena*.  2.9.2009.  Arkistoitu 23.1.2019. Viitattu 22.1.2019.
3. 1 2  Strömberg, Niklas: – Folk kommer gråta och skrika *Aftonbladet*.  22.1.2009. Viitattu 22.1.2019. (ruotsiksi)
4. ↑  Slotte, Malin: Tips för trettondagsafton *HBL*.  5.1.2011. Viitattu 22.1.2019.
5. ↑  De halvt dolda blev årets drama *QX-homosivusto*.  31.8.2009. Viitattu 22.1.2019. (ruotsiksi)

Aiheesta muualla
----------------

* *De halvt dolda* SVT:n sivustolla (ruotsiksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:De halvt dolda